CELEX: 62006TJ0059
Language: mt
Date: 2011-11-16
Title: Sentenza tal-Qorti Ġenerali (ir-Raba' Awla) tas-16 ta' Novembru 2011.#Low & Bonar plc u Bonar Technical Fabrics NV vs Il-Kummissjoni Ewropea.#Kompetizzjoni - Akkordji - Settur tal-boroż industrijali tal-plastik - Deċiżjoni li tikkonstata ksur tal-Artikolu 81 KE - Ksur uniku u kontinwat - Multi - Ċirkustanzi attenwanti - Rwol passiv - Proporzjonalità - Ugwaljanza fit-trattament - Ġurisdizzjoni sħiħa.#Kawża T-59/06.

Sentenza tal-Qorti Ġenerali (Ir-Raba’ Awla) tas-16 ta’ Novembru 2011 – Low & Bonar u Bonar Technical Fabrics vs Il-Kummissjoni
      (Kawża T-59/06)
      “Kompetizzjoni – Akkordji – Settur tal-boroż industrijali tal-plastik – Deċiżjoni li tikkonstata ksur tal-Artikolu 81 KE – Ksur uniku u kontinwat – Multi – Ċirkustanzi attenwanti – Rwol passiv – Proporzjonalità – Ugwaljanza fit-trattament – Ġurisdizzjoni sħiħa”
      1.                     Rikors għal annullament - Ammissibbiltà - Deċiżjoni li timponi multa għal ksur tar-regoli tal-kompetizzjoni - Rikors intiż
            sabiex jinkiseb ir-rimbors tal-interessi moratorji sostnuti minn impriża minħabba l-ħlas tal-multa - Inammissibbiltà (Artikolu
            230 KE) (ara l-punti 23-26)
      2.                     Kompetizzjoni - Akkordji - Ftehim u prattiki miftiehma li jikkostitwixxu ksur uniku - Impriżi li jistgħu jinstabu fi ksur
            li jikkonsisti fil-parteċipazzjoni f’akkordju globali - Kriterji - Oneru tal-prova (Artikolu 81(1) KE) (ara l-punti 61, 62,
            64)
      3.                     Kompetizzjoni - Multi - Ammont - Determinazzjoni - Kriterji - Gravità tal-ksur - Ċirkustanzi attenwanti - Rwol passiv jew
            emulattiv tal-impriża - Kriterji ta’ evalwazzjoni (Artikolu 81(1) KE; Regolament tal-Kunsill Nru 1/2003, Artikolu 23(2); Komunikazzjoni
            tal-Kummissjoni 98/C 9/03, l-ewwel inċiż tal-punt 3) (ara l-punti 73, 74, 79)
      Suġġett 
      
         
               Talba għall-annullament parzjali tad-Deċizjoni tal-Kummissjoni C (2005) 4634 finali, tat-30 ta’ Novembru 2005, rigward proċedura
                  skont l-Artikolu 81 [KE] (Każ COMP/F/38.354 – Boroż industrijali), li tikkonċerna akkordju fis-suq tal-boroż industrijali
                  tal-plastik, kif ukoll, sussidjarjament, talba għall-annullament jew għar-riduzzjoni tal-multa imposta fuq ir-rikorrenti.
               
            Dispożittiv
      
         
                  1)
               
               
                  
               
               
                  	L-ammont tal-multa imposta permezz tal-Artikolu 2(l) tad-Deċiżjoni tal-Kummissjoni C (2005) 4634 finali, tat-30 ta’ Novembru 2005,
                     rigward proċedura skont l-Artikolu 81 [KE] (Każ COMP/F/38.354 – Boroż industrijali), huwa ffissat għal EUR 9.18 miljuni.
                  
               
            
         
                  2)
               
               
                  
               
               
                  	Il-kumplament tar-rikors huwa miċħud.
               
            
         
                  3)
               
               
                  
               
               
                  	Il-Kummissjoni Ewropea, Low & Bonar plc u Bonar Technical Fabrics NV għandhom ibatu l-ispejjeż rispettivi tagħhom.